Ŋutinya 104: Yesu Gatrɔ Yi Dzifo
ESI ŋkekeawo nɔ yiyim la, Yesu ɖe eɖokui fia eyomedzelawo zi geɖe. Ɣeaɖeɣi la, ame abe 500 ene kpɔe. Esi wòɖe eɖokui fia wo la, ènya nusi fe nya Yesu gblɔ na woa? Mawu fe fiaɖufe lae. Yehowa dɔ Yesu ɖe anyigba dzi be wòafia nu le Fiaɖufe la ŋuti. Eye esi wofɔe tso ame kukuwo dome hã la, enɔ esia wɔwɔ dzi.
Èɖo ŋku nusi Mawu fe fiaɖufea nye la dzia? Ẽ, fiaɖufe la nye Mawu fe dziɖuɖu ŋutɔŋutɔ, si le dzifo, eye Yesue nye Amesi Mawu tia be wòanye Fia. Abe alesi míesrɔ̃e ene la, Yesu ɖe fia nyui, si wòava nye la fia esime wònyi dɔwuitɔwo, da dɔ na dɔlélawo hefɔ ame kukuwo gɔ̃ hã la!
Eyata ne Yesu le dzi ɖum le dzifo hena fe akpe ɖeka la, aleke anyigba dzi anɔ? Vavãe, woawɔ anyigba katã wòanye paradiso nyui aɖe. Aʋawɔwɔ, alo hlɔ̃dodo, alo dɔléle, alo ku, gɔ̃ hã maganɔ anyi o. Míenya be nyatefee, elabena Mawu wɔ anyigba be wòanye paradiso be amewo nakpɔ dzidzɔ le edzi. Eyatae wòwɔ Eden-bɔ le gɔmedzedzea me ɖo. Eye Yesu akpɔ egbɔ be woawɔ nusi Mawu di be woawɔ la ade goe mlɔeba.
Ɣeyiɣi de azɔ be Yesu natrɔ ayi dzifo. Yesu ɖe eɖokui fia efe nusrɔ̃lawo hena ŋkeke 40 sɔŋ. Eyata kakaɖedzi le wo si be egale agbe. Gake hafi wòadzo le efe nusrɔ̃lawo gbɔ la, egblɔ na wo be: ‘Minɔ Yerusalem vaseɖe esime miaxɔ gbɔgbɔ kɔkɔe la.’ Gbɔgbɔ kɔkɔe lae nye Mawu fe ŋusẽ wɔdɔ, abe yafofo ene; esia akpe ɖe eyomedzelawo ŋu be woawɔ Mawu fe lɔlɔ̃nu. Mlɔeba la, Yesu gblɔ be: ‘Miaɖe gbefã le ŋutinye vaseɖe anyigba fe sefe ke.’
Esi Yesu gblɔ esia vɔ la, nukunu aɖe dzɔ. Ede asi dziyiyi me ɖo ta dzifo abe alesi nàte ŋu akpɔe le afisia ene. Tete alilikpo aɖe xe nusrɔ̃lawo ŋku me be womegakpɔ Yesu azɔ o. Yesu dzo yi ɖe dzifo, eye wòdze fiaɖuɖu gɔme le afima ɖe eyomedzela, siwo le anyigba dzi la dzi.
Korintotɔwo I, 15:3-8; Nyaɖeɖefia 21:3, 4; Dɔwɔwɔwo 1:1-11.
Nyabiabiawo
- Nusrɔ̃la nenie kpɔ Yesu ɣeaɖeɣi, eye nuka ŋue wòfo nu le na wo?
- Nukae nye Mawu fe Fiaɖufe la, eye aleke agbenɔnɔ anɔ le anyigba dzi ne Yesu nye Fia le dzi ɖum hena fe akpe ɖeka?
- Ŋkeke nenie Yesu ɖe eɖokui fia efe nusrɔ̃lawo, gake nukae ɣeyiɣia de nɛ azɔ be wòawɔ?
- Do ŋgɔ teti hafi Yesu nadzo le efe nusrɔ̃lawo gbɔ la, nukae wògblɔ na wo be woawɔ?
- Nukae le dzɔdzɔm le nɔnɔmetataa me, eye aleke wɔ womegakpɔ Yesu o?
Nyabiabia bubuwo
- Xlẽ Korintotɔwo I, 15:3-8.
Nukatae apostolo Paulo te ŋu fo nu kple kakaɖedzi le Yesu fe tsitretsitsi ŋu nenema, eye nukawo ŋue Kristotɔ siwo li egbea hã ate ŋu afo nu le kple kakaɖedzi? (Kor. I, 15:4, 7, 8; Yes. 2:2, 3; Mat. 24:14; Tim. II, 3:1-5)
- Xlẽ Dɔwɔwɔwo 1:1-11.
Afika kee gbefãɖeɖedɔa ɖo, abe alesi wogblɔe ɖe Dɔwɔwɔwo 1:8 ene? (Dɔw. 6:7; 9:31; 11:19-21; Kol. 1:23)
ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn ewe_Latn